CELEX: 32020R2178
Language: ro
Date: 2020-12-15 00:00:00
Title: Regulamentul de punere în aplicare (UE) 2020/2178 al Comisiei din 15 decembrie 2020 de rectificare a Regulamentului de punere în aplicare (UE) 2020/1433 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Pouligny-Saint-Pierre” (DOP)]

22.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 433/31
               
            
         REGULAMENTUL DE PUNERE ÎN APLICARE (UE) 2020/2178 AL COMISIEI
         din 15 decembrie 2020
         de rectificare a Regulamentului de punere în aplicare (UE) 2020/1433 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Pouligny-Saint-Pierre” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:
         
                     (1)
                  
                  
                     La 5 octombrie 2020, Comisia a adoptat Regulamentul de punere în aplicare (UE) 2020/1433 (2), de aprobare a unei modificări a caietului de sarcini al denumirii „Pouligny-Saint-Pierre” (DOP) în temeiul articolului 52 alineatul (2) din Regulamentul (UE) nr. 1151/2012. Din greșeală, din Regulamentul (UE) 2020/1433 a fost omisă menționarea unei perioade de tranziție în temeiul articolului 15 alineatul (4) din Regulamentul (UE) nr. 1151/2012, acordată de Franța anumitor operatori.
                  
               
                     (2)
                  
                  
                     Printr-o scrisoare din 20 decembrie 2018, autoritățile franceze au comunicat într-adevăr Comisiei că, în temeiul articolului 15 alineatul (4) din Regulamentul (UE) nr. 1151/2012, s-a acordat o perioadă de tranziție care se încheie la 30 iunie 2025, pentru 8 operatori care sunt stabiliți pe teritoriul Franței și care îndeplinesc condițiile prevăzute la articolul menționat, în conformitate cu Decretul din 22 noiembrie 2018 privind modificarea caietului de sarcini al denumirii de origine protejate „Pouligny-Saint-Pierre”, publicat la 8 decembrie 2018 în Jurnalul Oficial al Republicii Franceze.
                  
               
                     (3)
                  
                  
                     Într-adevăr, în cursul procedurii naționale de opoziție, se primiseră 8 declarații de opoziție, toate referindu-se la condițiile de producție a laptelui și, mai exact, la imposibilitatea de respectare a proporției de hrană provenind din aria geografică astfel cum este stabilită această proporție în caietul de sarcini, care indică următoarele: „Hrana produsă în aria geografică (furaje împreună cu furaje suplimentare) reprezintă minimum 75 % din rația alimentară totală anuală a turmei.” Acești operatori, care de altfel au comercializat în mod legal produsul „Pouligny-Saint-Pierre” fără întrerupere pe o perioadă de cel puțin cinci ani care precedă depunerea cererii, îndeplinesc condițiile de la articolul 15 alineatul (4) din Regulamentul (UE) nr. 1151/2012. În acest cadru le-au fost așadar acordate perioade de tranziție care se încheie la 30 iunie 2025, iar acestea trebuie acum validate de Comisie.
                  
               
                     (4)
                  
                  
                     Operatorii în cauză sunt: Earl de Vesche (nr. SIRET 50317689300017); Ferme des Ages (nr. SIRET19360598700026); Gaec de Villiers (nr. SIRET 41293309500017); Jean Barrois (nr. SIRET 33452601900016); Earl des Grands vents (nr. SIRET 52325005800014); Earl du Start Chiebe (nr. SIRET 50979878100019); Gaec de la Custière (nr. SIRET 31928251300013); Gaec des Chinets (nr. SIRET 35328804600017).
                  
               
                     (5)
                  
                  
                     Prin urmare, Regulamentul de punere în aplicare (UE) 2020/1433 trebuie rectificat în consecință,
                  
               ADOPTĂ PREZENTUL REGULAMENT:
         
            Articolul 1
            La Regulamentul de punere în aplicare (UE) 2020/1433 se adaugă următorul articol:
            
               
                  „Articolul 1a
                  Protecția acordată în temeiul articolului 1 face obiectul perioadei de tranziție acordate de Franța, în temeiul articolului 15 alineatul (4) din Regulamentul (UE) nr. 1151/2012, operatorilor care îndeplinesc condițiile prevăzute la articolul respectiv, în conformitate cu Decretul din 22 noiembrie 2018 privind modificarea caietului de sarcini al denumirii de origine protejate «Pouligny-St-Pierre», publicat la 8 decembrie 2018 în Jurnalul Oficial al Republicii Franceze.”
               
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 decembrie 2020.
            
               
                  Pentru Comisie,
               
               
                  Pentru Președinte,
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 343, 14.12.2012, p. 1.
         
            (2)  Regulamentul de punere în aplicare (UE) 2020/1433 al Comisiei din 5 octombrie 2020 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Pouligny-Saint-Pierre” (DOP)] (JO L 331, 12.10.2020, p. 19).